
Dylunio a chynnal astudiaeth ymchwil ar raddfa fach, a gwerthuso'n feirniadol effaith offer ymchwil a ddewiswyd, a’r data, ar y dysgwr ac ar eich ymarfer proffesiynol. 
A yw defnyddio hunanasesu/asesu-cyfoed o fudd i’r dysgwyr os nad ydynt yn deall y gweithgaredd?

	Targed 1
	Sicrhau fy mod yn cyfeirnodi tystiolaeth o fy narllen ehangach i gefnogi pob pwynt er mwyn cryfhau fy nadl.

	Targed 2
	Byddai cymharu â chyferbynnu safbwyntiau gwahanol awduron yn datblygu'r agwedd o'r aseiniad

	Targed 3
	Prawf ddarllen fy ngwaith yn ofalus cyn ei gyflwyno.


 
Cyflwyniad 
Bwriad yr aseiniad yma yw dylunio a chynnal ymchwiliad i mewn i Asesu ar Gyfer Dysgu (AaGD). Canolbwyntir ar egwyddor o ‘Asesu cyfoedion a hunanasesu’ gan edrych yn ddyfnach ar y strategaethau o farcio cyfoedion a hunan farcio - hunanasesu ac asesu-cyfoed. Dyma’r prif gwestiynau bydd yr aseiniad yn eu trafod:  A yw defnyddio hunanasesu/asesu-cyfoed o fudd i’r dysgwyr os nad ydynt yn deall y gweithgaredd? Maes o bwysigrwydd cynyddol i addysg ysgolion cynradd yw ymchwilio i bopeth, gan gynnwys i strategaethau AaGD, er mwyn ddeall y pwysigrwydd o’i weithred. Cred Donaldson ei bod hi’n holl bwysig i ymchwilio i unrhyw weithred bydd athrawon yn gwneud gan nodi "...mae'n gofyn am athrawon o ansawdd uchel sydd â dealltwriaeth gadarn o'r 'pam' a 'sut' o addysgu yn ogystal â'r 'beth'. " (Donaldson, 2015, t.71) O ran  yr ymchwil hoffwn ddarganfod a yw defnyddio AaGD o asesu cyfoedion a hunan asesu yn fuddiol i’r dysgwyr gan ymchwilio i’r pwysigrwydd o ddangos y pwrpas y weithred i’r dysgwyr. Yn gyntaf, bwriedir trafod yr hyn a dywedwyd eisoes am AaGD gan ganolbwyntio ar hunan asesu ac asesu cyfoed. Yn ail, cyfeirir at y fethodoleg gan drafod dyluniad ymchwil a pha fath o ddulliau defnyddiwyd i ddod o hyd i ateb y cwestiwn ymchwil. Yn olaf, mi fyddaf yn trafod canlyniadau'r ymchwil ac yn dod i ganlyniad o ran effeithlonrwydd AaGD o fewn dosbarthiadau ar draws Cymru.
Fy rhagdybiaeth i o’r holl ymchwil yma yw bod yna fwy o waith angen cael eu gwneud o ran cael y dysgwyr i ddeall y rheswm pam fod hunan asesu ac asesu cyfoed mor bwysig, er mwyn cwblhau’r weithredu i’w potensial llawn.

Adolygiad Llenyddiaeth 
Ddiffinnir AaGD fel sut gall athrawes neu ddarpar athrawes dod i ddealltwriaeth o sut mae’r dysgwyr yn dehongli'r hyn maent yn eu dysgu ac yn medru nodi unrhyw newidiadau sydd angen iddyn nhw wneud erbyn y tro nesaf, gan gynnwys beth sydd angen i’r dysgwyr i’w wella er mwyn cyrraedd dealltwriaeth lwyr o’r wers. Rhaid i’r athrawon a darpar athrawon ddefnyddio nifer wahanol o weithgareddau a thechnegau o fewn eu gwersi er mwyn dod o hyd i’r wybodaeth ar gyrhaeddiad y dysgwr o fewn y wers.. Gan ddefnyddio gwahanol dechnegau bydd yn help i’r dysgwyr i gyflawni amcanion y wers, er hyn nid yw’n sicr fydd pawb yn y dosbarth yn cyflawni’r amcanion dysgu o’r wers .Ceir nifer fawr o strategaethau o fewn y dosbarth er mwyn sicrhau fod y dosbarth cyfan yn cyflawni’r amcanion dysgu megis gweithgareddau ychwanegol i werthuso cyrhaeddiad y dysgwyr fel hunanasesu ac asesu cyfoed.
Rhaid nodi fod rhai athrawon yn medru cael problem o asesu ar  gyfer dysgu effeithiol. Nodir yn y llyfr ‘A Social Contructive Approach’  fod ‘Fostering a progressive approach among student teachers despite the cover and test culture in schools today presents a huge challenge (Kosnik, C, 2006). Yn amlwg, nid yw asesu ar gyfer dysgu yn medru fod yn hawdd i bob un i ddeall yn enwedig gyda’r pwysau sydd ar y profion, gall hyn gael effaith barhaol ar addysg y dysgwyr. Rhaid felly fod yn gadarn fod yr athrawon yn deall beth ddisgwylir ohonynt os maent yn defnyddio strategaethau gwahanol AaGD yn gywir er mwyn gael safon addysg dda i’r dysgwyr.
Mewn  ysgolion ar draws Cymru  llais y disgybl, yn amlwg,  sydd yn bwysig wrth benderfynu ar y gwahanol ddulliau a pha agweddau gwahanol o AaGD gall gael eu defnyddio i fod yn effeithiol. Cred yr NCSL ‘principles of pupil voice need to permeate every aspect of the school’s organisation and operation.’(2004). Llais y disgybl fydd yn bwysig ar bob adeg felly rhaid i bob un gofio hyn wrth gynllunio pa fath o AaGD fydd yn cael eu defnyddio i’r dosbarth.
Yn ôl Lee (2006) mae hunanasesu yn fath pwysig o asesiad sy'n ennyn diddordeb disgyblion i siarad am eu dysgu eu hunain sy'n eu gwneud yn hunan beirniadol ac yn annibynnol yn eu gwaith. Fel athrawon, mae'n bwysig ein bod yn hyfforddi'r myfyrwyr i ddeall yr hyn y maent i fod i'w ddysgu. Fodd bynnag, yn ôl P. Black & Wiliam (1998b), nid yw'r rhan fwyaf o fyfyrwyr yn ymwybodol o'r amcanion dysgu. Ond os ydynt yn ymwybodol o'u meini prawf llwyddiant, 'daw eu hasesiad eu hunain yn wrthrych trafodaethau â'u hathrawon a chyda'i gilydd '(t10).Mae cael y myfyrwyr i adolygu eu gwaith eu hunain a chofnodi eu cynnydd yn ddull o hunanasesu. Felly, daw’r myfyriwr yn ‘ddysgwr annibynnol a hyderus’ (Brookhart, Andolina, Zuza, & Furman, 2004, t. 214). Mae Lee yn awgrymu bod gofyn i'r plant benderfynu ar lefel yr hyder yn eu gwaith fel ffordd dda o ddatblygu sgiliau hunanasesu, yn enwedig mewn dosbarthiadau Cyfnod Sylfaen. Cred fod y dull yma yn un da iawn oherwydd ei fod yn rhoi cyfle i’r dysgwyr i nodi eu hanawsterau heb i gyfoedion eraill sylwi arnynt fydd yn lleihau tynnu sylw'r dysgwyr eraill.
Asesu cyfoedion yw'r asesiad o ddisgyblion gan eu cyfoedion, gan ddarparu gwybodaeth a fydd yn eu helpu i symud ymlaen i'r cam nesaf. Un ffordd y gellir gwneud asesu cyfoed yn llwyddiannus yw trwy gael y myfyrwyr i asesu a marcio gwaith e gilydd. Gan eu bod yn gwybod eu bod yn marcio gwaith rhywun arall, maent yn cymryd diddordeb a chyfrifoldeb ar y gwaith wrth wneud hynny. Ar ben hynny, pan fydd anghytuno ynghylch yr ateb maent yn trafod ac yn dod i gytundebau. Mae Lee (2006) yn nodi bod dysgwyr yn onest ac yn heriol ac yn derbyn beirniadaeth gan ei gilydd na gyda'r athro. Profir Lee (2006) y gall y dysgwyr weithiau, wrth dderbyn esboniad gan rywun arall, ehangu eu dealltwriaeth o'r cysyniad neu hyd yn oed herio a dadlau i brofi neu anghymeradwyo â'u cydweithwyr eu hunain. Strategaeth arall sy'n hyrwyddo asesu cyfoedion yw cael dysgwyr i weithio mewn grwpiau sy'n eu helpu i ddatblygu sgiliau cyfathrebu wrth iddynt siarad a rhannu eu syniadau. Mae hyn yn hynod effeithiol yn  enwedig pan fyddant yn trafod y darn o waith a'r hyn sydd wedi'i wneud yn dda a'r hyn sydd angen ei wneud i wella. Bydd hyn yn eu helpu i ddatblygu sgiliau sydd eu hangen ar gyfer hunanasesu (P. J. Black, 2003). Nodir fod dysgu disgyblion sut i drafod gwaith y dysgwyr eraill o ran y gwelliannau a gwendidau a pha iaith i'w defnyddio wrth feirniadu gwaith y lleill (PJ Black, 2003) a sut i ddehongli adborth fel y gallent ei gysylltu â'u gwaith yn y dyfodol, yr un mor bwysig â darparu gwybodaeth (Sadler , 1998). Rhaid hefyd i gyfeirio at feini prawf llwyddiant a nodi'r hyn sydd wedi'i wneud a beth sydd angen ei wneud i wella. Rhaid monitro asesu cyfoedion yn agos gan y gall effeithio ar hunan-barch person arall. Yn enwedig wrth ddelio â chyflawnwyr isel, oni bai eu bod yn gyffyrddus gallent deimlo bod eu gwaith yn cael ei gymharu â'i werthuso yn erbyn un arall.

Methodoleg 
Wrth i mi ysgrifennu fy ymchwil mae’n bwysig iawn i mi wneud yn siŵr fy mod wedi defnyddio nifer amryw o ddulliau ymchwil trwy gydol. Mae’n rhaid i mi wneud hyn er mwyn gwneud yn siŵr fy mod yn cyflawni’r ymchwil gan ateb y cwestiwn i ddod i gasgliad dibynnol. Sail fy ymchwil fydd edrych ar ddealltwriaeth y dysgwyr o ran pwrpas hunanasesu ac asesu cyfoedion.  Yn fy ymchwil i er mwyn i mi gasglu gwybodaeth mae’n angenrheidiol i mi ddefnyddio cyfuniad o ddulliau ymchwil gan gynnwys rhai ansoddol a rhai meintiol. Byddaf yn trafod pa ddulliau y byddaf yn eu defnyddio i gael fy nghanlyniadau a'r rhesymau dros benderfynu ar y technegau penodol hyn. Byddaf yn amlinellu'r tri phrif ddull a ddefnyddir, dau ohonynt yn fathau o ddadansoddiad ansoddol. Diffinnir data ansoddol yn ‘Qualitative research is empirical research where the data are not in the form of numbers.’ (Punch, 1998, p. 4).

Honnir bod ymchwil a dadansoddiad ansoddol yn medru ‘Describe life worlds from the inside out, from the point of view of the people who participate’ (Flick et al. 2004, p.3). Mae Edward F. Fern (2001, t.3) yn cydnabod y gallu i addasu ymchwil ansoddol gan nodi sut gall pob ymchwilydd addasu methodoleg traethawd ymchwil penodol yn dibynnu ar ba gwestiynau a ofynnir a “nodweddion unigryw'r dasg ymchwil”. Wrth gasglu’r ymchwil bu’n rhaid eu bod yn cael eu tynnu gan y rhai a fu yn dystion i’r hyn angen sydd yn cael eu dogfenni gan y person megis athrawon a'r dysgwyr.  Yn yr ymchwil hon, rwyf wedi defnyddio holiadur, arsylwad a chyfweliad er mwyn gael y mwyaf o wybodaeth posibl am y pwnc.   
Un dull gallaf ddefnyddio yw  tablau i ddangos rhai ystadegau neu ddarnau o ddata rwyf wedi casglu, mae hyn yn ffordd dda o arddangos fy nata mewn ffordd gryno.  Mae hyn yn ffordd dda i mi dangos fy nata mewn ffordd glir wrth iddo wneud yn hawdd gweld unrhyw batrymau yn yr ymchwil.

Yn amlwg wrth wneud unrhyw fath o ymchwil rhaid dilyn y canllawiau cywir i’r pwnc o dan sylw, Addysg yw’r pwnc yma, felly rhaid dilyn ‘Ethical Guidelines For Educational Research’ (BERA, 2018). Nodir yn y canllawiau yma ‘educational researchers should operate within an ethic of respect for any persons-including themselves-involved in or touched by the Research they are undertaking.’ (BERA, 2018). Yn amlwg gan fod yr ymchwil yn un sydd yn cynnwys plant o dan 18 rhaid ystyried pa fath o ganiatâd a chydsyniad fydd angen. Diffinnir caniatâd yn ‘Consent is a voluntary agreement to participate in research’ (OPRS, 2008). Yn amlwg rhaid derbyn caniatâd i rieni'r dysgwyr cyn mynychu mewn unrhyw fath o ymchwil Gweler atodiad 5 ar lythyr caniatâd o’r Ysgol Ymchwil. Cydsyniad sydd hefyd yn bwysig i gynnwys fel rhan o ymchwil gyda phlant “It will be of interest to policy makers, practitioners and researchers who are engaged in searching for new theoretical, practical and imaginative ways of listening to young children.” (Clark & Moss, 2017). Fel y nodir gweler yn bwysig i wneud yn siŵr fod y dysgwyr yn hollol hapus i gymryd rhan gan wrando are u barn. Cyn i mi ddechrau'r ymchwil mi fyddaf yn rhoi gwybod d’r dysgwyr dan sylw a chael cyfweliad yn esbonio ar beth fydd yn digwydd  Fel rhan o’r ymchwil yma mi fyddaf yn defnyddio cardiau coch a gwyrdd yn y cyfweliad er mwyn i’r dysgwyr ddangos sut maent yn teimlo wrth ateb y cwestiynau heb bwysau.
Mae Christel Hopf (2004, t.203) yn darlunio'r pwysigrwydd o ddefnyddio cyfweliadau mewn ymchwil gan ei fod yn galluogi un i dynnu gwybodaeth arbenigol ac ar yr un pryd ddadansoddi “informants subjective perspective”.
Mae Gaskell yn dynodi y gall rhywun, mewn cyfweliad, gael mwy o fanylion am bwnc trafod ac yn benodol “profiadau, penderfyniadau a gweithredoedd” mewn perthynas ag ef. Mae Andrea Fontan a James H. Frey (1998, t.47) yn cytuno mai cyfweld nid yn unig yw'r dulliau a ddefnyddir fwyaf ond hefyd y dulliau mwyaf dylanwadol i geisio deall bodau dynol eraill. Nodir, wrth ddefnyddio'r math hwn o fethodoleg, bod y cyfweliad yn rhoi “experiences, decisions and actions” Gaskell. Yn yr achos hwn, bydd y cyfranogwyr yn datgelu eu perthynas â AaGD. Yna bydd hyn yn rhoi gwybodaeth o ddealltwriaeth y dysgwyr o ran y weithred hunan asesu ac asesu cyfoed. Rwy’n anelu at gyfweld cyfranogwyr o fewn yr Ysgol Ymchwil gan gynnwys athrawon a dysgwyr bydd hyn yn rhoi cipolwg i mi ar safbwynt yr arbenigwyr sydd yn defnyddio AaGD yn aml bob wythnos. Bydd y cyfweliadau hyn yn darparu canlyniadau sy’n dangos llais y plentyn wrth i mi ofyn am farn y dysgwyr ar y thema o hunan asesu ac asesu cyfoed. Yn dilyn y cyfweliad, byddaf yn trawsgrifio'r canlyniadau gan fod hyn yn hanfodol er mwyn cynnal dadansoddiad dilys. Dynodir Jaber F. Gubrium (1995, t.3) bod cyfweliadau “fundamentally not incidentally” yn llunio cynnwys yr ymchwil.

Roedd yr holiadur yn cyfuno cwestiynau penagored a chwestiynau amlddewis gydag atebion wedi'u diffinio ymlaen llaw gan gynnig y posibilrwydd i ymatebwyr ddewis a graddio ymhlith sawl opsiwn neu'r posibilrwydd i raddio ar raddfa “isel iawn” i “uchel iawn”. Ar gyfer y cwestiynau hyn, darparwyd lle dewisol i ymhelaethu ar yr ateb. Ystyrir bod y rhan agored hon yn bwysig iawn ar gyfer ymchwil o'r fath hon gan ei fod yn cyfrannu at wella'r dehongliad o'i ganlyniadau cyffredinol ac yn darparu deunydd gwerthfawr ychwanegol.
Gellir dosbarthu holiaduron fel dull meintiol ac ansoddol fel ei gilydd, yn dibynnu ar natur y cwestiynau. Yn benodol, dadansoddir atebion a geir trwy gwestiynau penagored gydag opsiynau ateb amlddewis gan ddefnyddio dulliau meintiol a gallant gynnwys siartiau cylch a chanrannau. Dadansoddir yr atebion a gafwyd i gwestiynau holiadur penagored gan ddefnyddio dulliau ansoddol ac maent yn cynnwys trafodaethau a dadansoddiadau beirniadol heb ddefnyddio rhifau a chyfrifiadau. 
Diffinir Marshall a Rossman (1989) arsylwi fel "the systematic description of events, behaviors, and artifacts in the social setting chosen for study" (p.79). Mae arsylwadau yn galluogi'r ymchwilydd i ddisgrifio sefyllfaoedd sy'n bodoli eisoes gan ddefnyddio'r pum synnwyr, gan ddarparu " written photograph" o'r sefyllfa dan astudiaeth (Erlandson, Harris, Skipper, Allen, 1993). Arsylwi cyfranogwyr yw'r broses sy'n galluogi ymchwilwyr i ddysgu am weithgareddau'r bobl sy'n cael eu hastudio yn y lleoliad naturiol trwy arsylwi a chymryd rhan yn y gweithgareddau hynny. Yn yr achos yma mi fyddaf yn arsylwi gwers yn yr ysgol sydd yn defnyddio’r agweddau o hunanasesu/asesu cyfoed. Mae Schnesul a LeCompote (1999) yn diffinio arsylwi cyfranogwyr fel " the process of learning through exposure to or involvement in the day-to-day or routine activities of participants in the researcher setting" (t.91). Nodweddir arsylwi cyfranogwyr gan weithredoedd fel bod ag agwedd agored, anfeirniadol, bod â diddordeb mewn dysgu mwy am eraill, bod yn ymwybodol o'r tueddiad i deimlo sioc diwylliant ac i wneud camgymeriadau, y gellir goresgyn y mwyafrif ohonynt, bod yn arsylwr gofalus a gwrandäwr da, a bod yn agored i'r annisgwyl yn yr hyn a ddysgir (DeWalt, 1998).
Canlyniadau a Thrafodaethau
Bydd y bennod hon yn trafod canfyddiadau'r dadansoddiad o’r ymchwil a gynhaliwyd yn fy ysgol PAP. Archwilir canlyniad yr Holiadur, Arsylwad a'r cyfweliadau a gynhaliwyd i benderfynu a yw defnyddio hunanasesu/asesu-cyfoed o fudd i’r dysgwyr os nad ydynt yn deall y gweithgaredd? Trwy gydol fy ymchwiliad byddaf yn arddangos yr holl ddata yma mewn amrywiaeth o ffyrdd, trwy ddefnyddio tablau i arddangos rhai darnau o’r data/ystadegau. Mae tablau yn ffordd dda o arddangos data gan ei fod yn dangos lawer o wybodaeth mewn un lle felly gellir cynnwys lawer o wybodaeth mewn ffordd gryno.
Er mwyn dadansoddi’r data i’w botensial llawn canolbwyntir yn bennaf ar yr agweddau o sut mae’r dysgwyr yn teimlo am y fath yma o AaGD. Astudir sut mae’r athrawon yn teimlo am y fath yma o AaGD ac yn olaf a yw’r dysgwyr wedi cael y wybodaeth er mwyn deall y weithred maent yn eu cwblhau a pham. 
O ran trawsgrifio a dehongli canlyniadau'r holiaduron rhaid sicrhau un “dadansoddiad manwl a thrylwyr” gan gyfeirio'n aml at y rhagdybiaeth a'i chymharu (Bloor et al.2001, tt.59,67). O ran dadansoddi'r data a gynhyrchir o’r arsylwad a chyfweliadau grŵp, rhaid edrych am ystyron yn ychwanegol a pheidio â derbyn y data “face value”. Y prif nod wrth ddadansoddi'r hyn a dywedyd yw penderfynu a yw unrhyw themâu yn ail-adrodd, ac a oes “core and peripheral representations” (Gaskell, 2000, t.53).

Pan oeddwn yn arsylwi'r dysgwyr o fewn yr ysgol, gweler atodiad 4, roedd yn holl bwysig fy mod yn cofnodi lawr beth oeddwn yn gweld. Penderfynais arsylwi ar sut oedd y dysgwyr wedi ymateb i’r gwaith a osodwyd iddyn nhw. Roedd yn rhaid i’r dysgwyr greu Meini Prawf Llwyddiant eu hunain wrth greu strip comig ac yna ar ôl iddynt hwy orffen roedd yn rhaid i’r dysgwyr dychwelyd i’r M.P.Ll a nodi os oedden nhw wedi llwyddo i gwblhau gofynion y wers. Roeddwn yn arsylwi ar 4 disgybl Blwyddyn 6 o alluoedd gwahanol. Roedd yn amlwg gyda rhai a oedd yn y gallu uwch roedd yn medru mynd yn syth i gwblhau’r dasg, D.1, ‘roedd yn blentyn yn edrych yn ôl yn aml i wneud yn siŵr ei fod wedi dilyn y M.P.Ll ac wedi ymfalchïo yn rhoi ticiau yn y blychau.’. Yn amlwg nid oedd hyn yn wir i bawb wrth i mi arsylwi D.2, ‘rhaid atgoffa’r disgybl yn aml i ddilyn yr M.P.Ll er mwyn cyrraedd amcan y wers, ac yna hunanasesu’r gwaith.’. Mi oedd hyn yn dangos i mi roedd y dysgwr gallu uwch wedi deall y dasg ond nad oedd y dysgwr gallu is.
O fewn y cyfweliad gwelais y dysgwyr yn mynegi eu barn i sut oedd eu hymddygiad tuag at y gwaith. Pan ofynnais y cwestiwn i’r dysgwyr dewis rhwng asesu cyfoed neu hunan asesu cefais yr ymateb ‘hunan asesu sydd well gen i achos bod fi gallu gweld problemau yn waith fi yn fwy na gwaith ffrindiau fi’ gan D.1 a oedd wedi mynd ymlaen gyda’i waith yn ddiffwdan. Gwelais fod ymateb D.2 i’r cwestiwn yma hefyd yn cyfateb i’w ymddygiad tuag at y gwaith ‘well gen i asesu cyfoed achos sai’n lico gweud beth sydd yn dda am gwaith fi ond ma gweud beth sydd yn dda am gwaith ffrindiau fi yn..... neisach.’. Wrth ddadansoddi’r data yma gwelaf fod y dysgwyr sydd gyda gallu uwch yn gweld yn haws i gwblhau’r tasgau AaGD yn hytrach na’r dysgwyr gallu is.
Gan symud ymlaen o ddata’r dysgwyr creais holiadur wyth cwestiwn i’r athrawon yn ddienw ar-lein, cefais ymateb o 3 allan o 5 athrawes o fy ysgolion ymchwil. Un o’r cwestiynau mi wnes i ofyn iddyn nhw oedd ‘Pa fath o heriau ydych chi’n dod ar draws gan ddefnyddio hunanasesu/asesu-cyfoed?’. Un o’r ymatebion oedd ‘"rhai disgyblion ddim yn deall y pwrpas o hunan asesu, asesu cyfoed- plant yn marcio gwaith ei ffrind yn rhy dda i osgoi ei ypsetio mae hunan asesu yn ga". Roedd y sylwad hwn wedi cyfateb yn dda gyda’r un yma hefyd sef ‘"Os nad oes dealltwriaeth dda gan ddisgybl o sut i asesu mae'r broses yn gallu bod yn arwynebol iawn e.e. Mae llawysgrifen ti'n daclus, ti wedi gweithio". Y brif her yn ôl yr athrawon oedd dylanwadu’r dysgwyr i ddeall gofynion y dasg i ddechrau. Yn amlwg mae hyn yn broblem sydd yn digwydd ar draws y blynyddoedd ysgol sydd angen gael ei datrys er mwyn i’r dysgwyr medru defnyddio'r fath yma o AaGD i’w potensial llawn.
Er mwyn i mi ateb y prif gwestiwn o’r ymchwil yma gofynnais i’r dysgwyr yn y cyfweliad ‘Oes rhywun wedi esbonio pam ei bod yn gwneud hyn?’ a’r athrawon yn yr holiaduron ‘Ydych chi wedi esbonio i’r dysgwyr y pwrpas tu ôl defnyddio hunanasesu/asesu-cyfoed a’i fudd?’. Roedd ymateb o’r dysgwyr ac o’r athrawon yn un positif ar y cyfan gyda’r dysgwyr yn nodi, D.3 ‘ddim fel pam ni neud e ond like beth ni’n gorfod neud iddo fe.’. Ymateb un o’r athrawon oedd ‘Ydw yn rheolaidd’. Yn amlwg gyda’r ymatebion yma maent wedi cael y wybodaeth er mwyn cwblhau'r gweithgaredd ond heb gael y ddealltwriaeth o pam maent yn gwneud y weithred. Rhaid weithio ar hyn er mwyn gwella o achos ni fydd gan y weithred unrhyw bwrpas os na fydd y dysgwyr yn deall y bwysigrwydd.
[bookmark: _GoBack]Clo
Yn amlwg roedd yr ymchwil yn dangos eu bod hi’n holl bwysig i esbonio'r dasg AaGD i’r dysgwyr er mwyn i’r dasg fod yn un bwrpasol iddynt hwy wneud. Roeddwn wedi mwynhau defnyddio’r gwahanol fathau o’r dulliau ymchwil, ond erbyn y tro nesaf hoffwn ddod a fwy o’r dull mosaic i mewn i’r ymchwil: ‘The Mosaic approach is a multi-method approach in which children's own photographs, tours and maps can be joined to talking and observing to gain deeper understanding of children's perspectives on their early childhood settings. It also has potential as a tool to use with older children, particularly those with communication difficulties or for whom English is an additional language.’’ (Moss, 2001). Gwelaf fod y fath yma o ymchwil yn rhoi llawer fwy o ddyfnder o safbwynt y plentyn.
O'r ymchwil yma rwyf wedi dod i ddeall y pwysigrwydd o esbonio’r gweithgaredd AaGD i’r dysgwyr er mwyn i bawb cyflawni’r dasg i’w potensial llawn. Roedd fy rhagdybiaeth yn gywir i ryw raddau o ran bod angen fwy o waith i gael eu gwneud ond nid gyda phob un o’r dysgwyr ond gyda’r rhai sydd yn gallu-is. 
I gloi, ymddengys bod rhaniad nawr nid yn unig mewn barn ond dewisiadau'r athrawon o ran sut i gyflwyno’r gwaith a’r ffordd maent yn esbonio. Mae hyn yn her i’r Cwricwlwm newydd er mwyn sicrhau AaGD yn ddealladwy i bawb yn ogystal â bod yn effeithiol.
Nifer o eiriau:
3,416

